নানসেন পাসপোর্ট

নানসেন পাসপোর্ট — যা মূলত ও আনুষ্ঠানিকভাবে পরিচিত ছিল রাষ্ট্রহীন ব্যক্তিদের পাসপোর্ট নামে। এটি একটি আন্তর্জাতিক স্বীকৃত শরণার্থীদের ভ্রমণ নথি ছিল, যা ১৯২২ থেকে ১৯৩৮ সালের মধ্যে প্রচলিত ছিল। এটি শরণার্থীদের জন্য  প্রথম চালু করে সম্মলিত জাতিপুঞ্জ হাইকমিশনার কার্যালয়।"The Little-Known Passport That Protected 450,000 Refugees" অ্যাটলাস অবস্কিউরা। সংগ্রহের তারিখ: ১০ অক্টোবর ২০১৭ এটি খুব দ্রুত পরিচিত হয়ে ওঠে "নানসেন পাসপোর্ট" নামে, এর প্রবর্তক নরওয়েজীয় রাষ্ট্রনায়ক ও মেরু অন্বেষক ফ্রিদয়োফ নানসেনের নামে।
ইতিহাস

প্রথম বিশ্বযুদ্ধের অবসানে গুরুত্বপূর্ণ অস্থিরতা দেখা দেয়, যার ফলে এক বিশাল শরণার্থী সংকট সৃষ্টি হয়। একাধিক সরকার পতনের পর জাতীয় সীমানাগুলি নতুন করে নির্ধারণ করা হয়, প্রায়শই জাতিগত ভিত্তিতে। কিছু দেশে গৃহযুদ্ধ শুরু হয়। যুদ্ধ, নিপীড়ন বা এর আশঙ্কার কারণে বহু মানুষ তাদের ঘরবাড়ি ছেড়ে পালিয়ে যায়। এই বিশৃঙ্খলার কারণে বহু লোক পাসপোর্টহীন হয়ে পড়ে কিংবা এমন জাতির নাগরিক ছিল যেগুলি আর অস্তিত্বেই ছিল না, ফলে আন্তর্জাতিক ভ্রমণ ব্যাহত হয় এবং শরণার্থীরা কোথাও আটকে পড়ে।

নানসেন পাসপোর্ট চালুর পেছনে প্রধান কারণ ছিল সোভিয়েত ইউনিয়নের নতুন সরকার ১৯২১ সালে বিদেশে অবস্থানরত রুশ নাগরিকদের নাগরিকত্ব বাতিলের ঘোষণা করে। যার ফলে রুশ গৃহযুদ্ধ থেকে পালিয়ে যাওয়া প্রায় ৮ লাখ শরণার্থী রাষ্ট্রহীন হয়ে পড়ে।নানসেন দ্য হিউম্যানিস্ট, সংগ্রহের তারিখ: ১১ ডিসেম্বর ২০১২ এরপর ফ্রিডতিয়োফ নানসেনের আহ্বানে ১৯২২ সালের ৩–৫ জুলাই জেনেভায় অনুষ্ঠিত ‘রাশিয়ান শরণার্থীদের জন্য পরিচয়পত্র বিষয়ক আন্তঃসরকারি সম্মেলনে’ একটি আন্তর্জাতিক চুক্তির মাধ্যমে প্রথম নানসেন পাসপোর্ট ইস্যু করা হয়। তিনি তখন জাতিপুঞ্জের পক্ষে শরণার্থীদের জন্য উচ্চ কমিশনার হিসেবে দায়িত্ব পালন করছিলেন। ১৯৪২ সাল নাগাদ ৫২টি দেশের সরকার এই পাসপোর্টকে স্বীকৃতি দেয়।

১৯২৪ সালে এই ব্যবস্থা আর্মেনীয়দের জন্য এবং ১৯২৮ সালে আসিরীয়, বুলগেরীয় ও তুর্কি শরণার্থীদের অন্তর্ভুক্ত করে সম্প্রসারিত করা হয়। আনুমানিক ৪,৫০,০০০ নানসেন পাসপোর্ট প্রদান করা হয়নানসেন-পাস স্টোর নরস্কে লেক্সিকন। সংগ্রহের তারিখ: ১১ ডিসেম্বর ২০১২ এমন সকল রাষ্ট্রহীন মানুষ ও শরণার্থীদের, যারা জাতীয় কর্তৃপক্ষের কাছ থেকে ভ্রমণ নথি পেতে অক্ষম ছিল।

১৯৩০ সালে নানসেনের মৃত্যুর পর এই পাসপোর্ট ইস্যুর দায়িত্ব যায় নানসেন আন্তর্জাতিক শরণার্থী অফিসের ওপর, যা জাতিপুঞ্জের অন্তর্গত ছিল। তখন থেকে এই পাসপোর্টে ১৯২২ সালের সম্মেলনের কোনো উল্লেখ থাকত না, বরং তা জাতিপুঞ্জের নামেই ইস্যু হতো। ১৯৩৮ সালে এই অফিস বন্ধ হয়ে গেলে লন্ডনে অবস্থিত  জাতিপুঞ্জের আওতাধীন শরণার্থীদের জন্য উচ্চ কমিশনারের দপ্তর এই দায়িত্ব গ্রহণ করে।দ্য নানসেন অফিস আরকিভভারকেট। সংগ্রহের তারিখ: ২ ডিসেম্বর ২০১৪
চিত্র প্রদর্শনী

ঐতিহ্য
নানসেন আন্তর্জাতিক শরণার্থী অফিস নানসেন পাসপোর্ট প্রতিষ্ঠার প্রচেষ্টার স্বীকৃতিস্বরূপ ১৯৩৮ সালে নোবেল শান্তি পুরস্কার লাভ করে।ফ্রিদতিওফ নানসেন, নোবেল ফাউন্ডেশন, ১৯২২। সংগ্রহের তারিখ: ২২ ফেব্রুয়ারি ২০১১।

যদিও নানসেন পাসপোর্ট এখন আর ইস্যু করা হয় না, তবে বিদ্যমান জাতীয় ও আঞ্চলিক কর্তৃপক্ষসমূহ, যেমন জাতিসংঘ, এখনো রাষ্ট্রবিহীন ব্যক্তি ও শরণার্থীদের জন্য ভ্রমণ নথিপত্র ইস্যু করে থাকে, যার মধ্যে রয়েছে পরিচয় সনদপত্র (বা "এলিয়েনের পাসপোর্ট") এবং শরণার্থী ভ্রমণ নথি।

 তথ্যসূত্র 

বহিঃসংযোগ
 ফ্রিদতিওফ নানসেন স্মারক বক্তৃতা সিরিজ – জাতিসংঘ বিশ্ববিদ্যালয়
 নানসেন পাসপোর্ট  – নিউ ইয়র্ক বিশ্ববিদ্যালয়ের মিডিয়া, সংস্কৃতি ও যোগাযোগ বিভাগের ডেড মিডিয়া আর্কাইভ

বিষয়শ্রেণী:বিলুপ্ত পাসপোর্ট
পাসপোর্ট
বিষয়শ্রেণী:পরিচয়পত্র
বিষয়শ্রেণী:শরণার্থী
বিষয়শ্রেণী:রাষ্ট্রহীনতা
বিষয়শ্রেণী:১৯২২-এর সূচনাগুলি